Il-każi attivi jibqgħu l-istess bl-istess rata ta' fejqan u każi ġodda fl-aħħar 24 siegħa In-numru ta' każi attivi baqa' l-istess hekk kif matul dawn l-aħħar 24 siegħa in-numru ta' persuni li rkupraw kien l-istess għal dak tal-każi ġodda. Fil-fatt minn 2,909 swab test li saru, kienu reġistrati 79 każ ġdid filwaqt li 79 persuni kienu rapportati bħala li rkupraw mill-Covid-19. Intant filwaqt li l-każi tal-lum għadhom qed jiġu investigati, mill-każi rapportati lbieraħ irriżultaw 18-il każ ta' persuni li ġew infettati ma' qraba tagħhom li diġà huma pożittivi għall-Covid-19, ħames każi ta' imxija tal-virus fuq il-post tax-xogħol u tliet każi ta' persuni li rriżultaw pożittivi wara li ġew f'kuntatt ma' każi oħrajn pożittivi.